Stesen MRT Muzium Negara

Stesen MRT Muzium Negara ialah stesen transit aliran massa (MRT) di barat daya Kuala Lumpur, Malaysia . Stesen ini adalah salah satu stesen dalam Laluan Sungai Buloh-Kajang. Stesen ini dinamakan sempena Muzium Negara yang terletak di utara stesen. Stesen ini dibuka pada 16 Julai 2017 di bawah pembukaan Fasa 2 laluan ini. Semasa pembinaan, stesen ini dikenali sebagai KL Sentral.

Walaupun terletak berhampiran Stesen Sentral KL, ia bukan sebahagian kompleks tersebut. Stesen ini dihubungkan melalui laluan pejalan kaki sepanjang 240 meter ke stesen tersebut.

Ciri-ciri Stesen
Lokasi
Stesen ini terletak di bawah Jalan Damansara di barat daya utara Brickfields, Kuala Lumpur, Malaysia. Di sebelah utara stesen ialah  Muzium Negara Malaysia, yang memberikan nama kepada stesen ini, manakala di sebelah selatan adalah KL Sentral (Menara CIMB, Menara Q Sentral, Hotel St Regis Kuala Lumpur, Hotel Le Meridien Kuala Lumpur, Hotel Hilton Kuala Lumpur, Menara 1 Sentrum, Stesen KL Sentral dan pusat membeli-belah Nu Sentral). Juga terletak berhampiran stesen adalah Brickfields Asia College Kuala Lumpur, IPD Brickfields, Muzium Etnologi Dunia Melayu, Planetarium Negara dan Taman Botani Perdana.

Pelan stesen

GAras tanahB1Aras legarB2<span style=color:#> SBK Arah Selatan→   menghala ke   <span style=color:#> SBK Arah Utara ←   menghala ke  

Stesen ini adalah stesen bawah tanah dengan tiga tingkat: aras tanah, aras legar dan aras platform. Stesen ini mempunyai dua platform sisi di bawah ruang legar untuk perkhidmatan Laluan Sungai Buloh-Kajang. Terdapat kemudahan bagi Orang Kurang Upaya (OKU) seperti tanjakan, blok sentuh di lantai, tandas mesra OKU, butang lif rendah untuk pengguna kerusi roda, braille di butang lif dan kaunter rendah untuk pengguna kerusi roda.

 Pintu stesen 
Terdapat tiga pintu masuk dan keluar stesen di Stesen MRT Muzium Negara iaitu Pintu A, Pintu B dan Pintu C. Masing-masing terletak di lokasi yang berbeza dan mempunyai kemudahan mesra bagi pengguna OKU, lif, eskalator dan tangga yang menuju ke aras legar stesen yang terletak di bawah tanah.

 Pintu Lokasi Destinasi utama dan kawasan berhampiran KemudahanGambar Tangga 20px|alt=Tangga Eskalator 20px|alt=Eskalator ke aras legar atau aras tanah.  Lif 20px|alt=Lif ke aras legar OKU  Bas  A  Selatan stesenJalan Damansara  The St Regis Kuala Lumpur, Menara CIMB, The Sentral Residences, Q Sentral     150px B  Utara stesenJalan Damansara Muzium Negara, Muzium Etnologi Dunia Melayu, Muzium Seni Kraf Orang Asli, Jabatan Muzium Malaysia, Tasik Perdana, The Majestic Hotel Kuala Lumpur     150px C  Selatan stesenSambungan pejalan kaki ke Sentral Kuala Lumpur Kuala Lumpur Sentral, Hilton Kuala Lumpur, Le Meridien Kuala Lumpur, Q Sentral, Menara CIMB, Platinum Sentral, Nu Sentral     150px

Reka Bentuk Dalaman
Sama dengan stesen-stesen MRT bawah tanah yang lain, bangunan pintu stesen diinspirasikan dripada kristal kuarza yang boleh dijumpai di the permatang kuarza Bukit Tabur di Gombak, Selangor. Untuk bahagian dalam stesen-stesen MRT Laluan Sungai Buloh-Kajang, stesen Muzium Negara telah diberi tema "Peralihan" yang memaparkan sejarah pengangkutan awam di Kuala Lumpur.

Pertukaran
Penumpang yang menukar laluan diantara stesen MRT Muzium Negara dan Hab Pengangkutan KL Sentral perlu melalui sambungan pejalan kaki sepanjang 240 meter; dimana struktur sambungan tersebut adalah bertingkat. Sambungan ini telah dibina oleh Malaysian Resources Corporation Berhad dengan kos sebanyak RM50 juta.

Daripada stesen ini, sambungan pejalan kaki bermula di luar kawasan berbayar stesen di pintu C. Terdapat eskalator yang membawa pengguna ke laluan pejalan kaki aras tinggi merentasi Jalan Stesen Sentral 2. Laluan ini dihubungkan dengan pelbagai bangunan seperti Menara Q Sentral, Menara CIMB, Hotel Le Meredian, Platinum Sentral dan Stesen Sentral KL (di hadapan balai berlepas KLIA Ekspres). Memandangkan laluan pejalan kaki ini menghubungkan terus dengan kawasan berbayar stesen MRT Muzium Negara, ia tidak membenarkan pengguna melalui stesen ini daripada KL Sentral berjalan terus ke Muzium Negara dan sebaliknya.

Perkhidmatan bas
Bas Bandar GoKL laluan Merah berkhidmat berhampiran stesen ini.

Galeri
Stesen

Sambungan Sentral KL

Rujukan

Kategori:Laluan Sungai Buloh-Kajang
Kategori:Stesen RapidKL
Kategori:Stesen transit aliran deras di Kuala Lumpur